|  |
| --- |
| **Javni poziv****za dodelitev sredstev****za zagotovitev podatkov evidence stavbnih zemljišč** |

|  |
| --- |
| **VZOREC POGODBE O SOFINANCIRANJU** |

**Ministrstvo za naravne vire in prostor**, Dunajska cesta 48, 1000Ljubljana**,** ki ga zastopa Jože Novak, minister za naravne vire in prostor

Matična številka: 2632594000,

ID za DDV: 18170692,

kot sofinancer za potrebe te pogodbe (v nadaljevanju: sofinancer)

in

[naziv upravičenca], [naslov upravičenca], ki jo zastopa [ime, priimek], [funkcija],

Matična številka: [\_\_\_\_\_]

ID za DDV: [\_\_\_\_\_]

št. TRR: [\_\_\_\_\_],

kot upravičenec za potrebe te pogodbe (v nadaljevanju: upravičenec)

sklepata naslednjo

**POGODBO O SOFINANCIRANJU**

**za zagotovitev podatkov evidence stavbnih zemljišč**

št. \_\_\_\_\_\_\_\_

**I. UVODNA DOLOČBA**

1. člen

Pogodbeni stranki uvodoma kot nesporno ugotavljata:

* da je Ministrstvo za naravne vire in prostor (v nadaljevanju: sofinancer) v Uradnem listu RS, št.\_\_\_\_\_\_\_\_, z dne \_\_\_\_\_\_\_\_, objavilo »Javni poziv za dodelitev sredstev za zagotovitev podatkov evidence stavbnih zemljišč« (v nadaljevanju: javni poziv);
* da se ta pogodba sklepa na podlagi Odločbe, št. \_\_\_\_\_\_\_\_\_\_, z dne \_\_\_\_\_\_\_\_\_\_\_\_, s katero je bil za sofinanciranje po javnem pozivu iz prejšnje alineje izbran upravičenec;
* se ta pogodba sklepa z namenom opredelitve medsebojnih odnosov ter pravic in obveznosti pri izvajanju in sofinanciranju iz Sklada za podnebne spremembe;
* da podlago za pridobitev in koriščenje sredstev po predmetni pogodbi predstavlja projekt Zeleni slovenski lokacijski okvir (SLO4D), v okviru Programa porabe sredstev Sklada za podnebne spremembe v obdobju 2023 - 2026;
* da je namen javnega poziva vzpodbuditi digitalno preobrazbo prostora na lokalni ravni, vzpodbuditi vzpostavitev evidence stavbnih zemljišč (ESZ) za celotno območje občine oziroma zagotovitev podatkov evidence stavbnih zemljišč, tj. podatke o pozidanih zemljiščih in nepozidanih stavbnih zemljiščih z razvojnimi stopnjami;
* da izvajanje predmetne pogodbe sodi na področje javnih financ ter je v celoti urejeno s predpisi RS, ki so za obe pogodbeni stranki zavezujoči;
* da je namen sofinanciranja po tej pogodbi izključno sofinanciranje tistih upravičenih stroškov in izdatkov izbranih operacij ali njihovih delov, ki niso obremenjene s kršitvami veljavnih predpisov, javnega poziva ali te pogodbe;
* da sofinanciranje po tej pogodbi ne predstavlja državne pomoči;
* da je upravičenec seznanjen, da gre pri tej pogodbi, ki je v določenem delu pod javnopravnim režimom, torej pod ureditvijo, drugačno od splošnih pravil pogodbenega prava.

**II. PODLAGA ZA SKLENITEV POGODBE**

2. člen

Pravne in druge podlage za sklenitev pogodbe so:

* Zakon o državni upravi (ZDU-1, Uradni list RS, št. 113/05 – uradno prečiščeno besedilo, 89/07 – odl. US, 126/07 – ZUP-E, 48/09, 8/10 – ZUP-G, 8/12 – ZVRS-F, 21/12, 47/13, 12/14, 90/14, 51/16, 36/21, 82/21, 189/21, 153/22 in 18/23),
* Zakon o javnih financah (ZJF, Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23),
* Zakon o izvrševanju proračunov Republike Slovenije za leti 2025 in 2026 (ZIPRS2526, Uradni list RS, št. 104/24),
* Zakon o splošnem upravnem postopku (ZUP, Uradni list RS, št. [24/06](http://www.uradni-list.si/1/objava.jsp?sop=2006-01-0970) – uradno prečiščeno besedilo, [105/06](http://www.uradni-list.si/1/objava.jsp?sop=2006-01-4487) – ZUS-1, [126/07](http://www.uradni-list.si/1/objava.jsp?sop=2007-01-6415), [65/08](http://www.uradni-list.si/1/objava.jsp?sop=2008-01-2816), [8/10](http://www.uradni-list.si/1/objava.jsp?sop=2010-01-0251), [82/13](http://www.uradni-list.si/1/objava.jsp?sop=2013-01-3034) in [175/20](http://www.uradni-list.si/1/objava.jsp?sop=2020-01-3096) – ZIUOPDVE in [3/22](http://www.uradni-list.si/1/objava.jsp?sop=2022-01-0014) – ZDeb),
* Zakon o urejanju prostora (ZUreP-3, Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24 in 109/24),
* Zakon o lokalni samoupravi (ZLS, Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 11/14 – popr., 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A, 80/20 – ZIUOOPE, 62/24 – odl. US in 102/24 – ZLV-K),
* Zakon o financiranju občin (ZFO, Uradni list RS, št. 32/06 – uradno prečiščeno besedilo, 123/06 – ZFO-1 in 57/08 – ZFO-1A),
* Zakon o financiranju občin (ZFO-1, Uradni list RS, št. 123/06, 57/08, 36/11, 14/15 – ZUUJFO, 71/17, 21/18 – popr., 80/20 – ZIUOOPE, 189/20 – ZFRO, 207/21 in 44/22 – ZVO-2),
* Zakon o javnem naročanju (ZJN-3, Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28/23 in 88/23 – ZOPNN-F),
* Zakon o integriteti in preprečevanju korupcije (ZintPK, Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri),
* Uredba o organih v sestavi ministrstev (Uradni list RS, št. 35/15, 62/15, 84/16, 41/17, 53/17, 52/18, 84/18, 10/19, 64/19, 64/21, 90/21, 101/21, 117/21, 78/22, 91/22, 25/23, 127/23 in 19/24),
* Resolucija o Strategiji prostorskega razvoja Slovenije 2050 (ReSPR50) (Uradni list RS, št. 72/2023),
* Proračun Republike Slovenije za leto 2025 (DP2025) (Uradni list RS, št. 123/23 in 104/24),
* Proračun Republike Slovenije za leto 2026 (DP2026) (Uradni list RS, št. 104/24),
* Odlok o Programu porabe sredstev Sklada za podnebne spremembe v obdobju 2023-2026 (Uradni list RS, št. 106/23 in 26/25),
* Javni poziv za dodelitev sredstev za zagotovitev podatkov evidence stavbnih zemljišč, ki ga je v Uradnem listu RS, dne \_\_\_\_\_\_\_, pod št. \_\_\_\_\_\_, objavil sofinancer, in
* ostala relevantna pravna podlaga, ki ureja področje javnega poziva.

Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati vse slovenske predpise in dokumente, navedene v prejšnjem odstavku, ter njihovo vsebino sprejemata v pogodbeno vsebino. V primeru neskladja med pogodbenimi določbami in dokumenti, navedenimi v prejšnjem odstavku, prevladajo predpisi in pogoji prava RS.

Upravičenec s podpisom te pogodbe izrecno potrjuje, da je v celoti seznanjen z vsemi predpisi in dokumenti, navedenimi v prvem odstavku tega člena, ter da se z vsebino pravic in obveznosti pogodbenih strank izrecno strinja. Pogodbeni stranki se strinjata, da bosta izpolnjevali svoje obveznosti po tej pogodbi v skladu z vsakokratno veljavnimi predpisi in dokumenti, na katere se ta pogodba sklicuje in ki so del pogodbenega prava.

**III. PREDMET POGODBE**

3. člen

Predmet te pogodbe je sofinanciranje vzpostavitve evidence stavbnih zemljišč za celotno območje občine, skladno s 324. členom Zakona o urejanju prostora (ZUreP-3, Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24 in 109/24), oziroma zagotovitvi podatkov evidence stavbnih zemljišč, tj. podatkov o pozidanih zemljiščih in nepozidanih stavbnih zemljiščih z razvojnimi stopnjami in posredovanju ter objavi podatkov v evidenci stavbnih zemljišč na državni ravni.

K tej pogodbi sodijo tudi spodaj našteti dokumenti, ki tvorijo celoto in natančneje določajo pogodbo, v naslednjem vrstnem redu:

* Javni poziv za dodelitev sredstev za zagotovitev podatkov evidence stavbnih zemljišč, ki ga je v Uradnem listu RS, dne \_\_\_\_\_\_\_, pod št. \_\_\_\_\_\_, objavil sofinancer, in
* Vloga upravičenca, prejeta dne \_\_\_\_.

Sofinancer bo upravičencu sofinanciral le upravičene stroške, ki so mu nastali z izvajanjem storitev iz prvega odstavka tega člena, določenih v javnem pozivu in v skladu s to pogodbo.

Pogodbeni stranki sta soglasni, da potrditev projekta (kot navedenega v vlogi, prispeli na javni poziv) s strani sofinancerja in vključitev navedene vloge v to pogodbo, ne pomeni tudi odobritve sofinanciranja vseh upravičenih stroškov v skladu z javnim pozivom. Upravičenost stroškov in obveznost sofinancerja po izplačilu sredstev bo sofinancer preverjal glede na izpolnjene obveznosti upravičenca in v skladu z določili javnega poziva in te pogodbe.

4. člen

Upravičenec s podpisom te pogodbe izrecno soglaša in potrjuje, da je sofinanciranje predmeta pogodbe v višini, opredeljeni v 5. členu te pogodbe, upravičeno izključno:

* ob pogoju, da občina na dan poteka roka za prejem vloge na javni poziv še ni zagotovila podatkov evidence stavbnih zemljišč, tj. podatkov o pozidanih zemljiščih in nepozidanih stavbnih zemljiščih z razvojnimi stopnjami za celotno območje občine, še ni vzpostavila evidenco stavbnih zemljišč (skladno s 324. členom ZUreP-3), in podatkov še ni posredovala ter objavila v evidenci stavbnih zemljišč na državni ravni;
* ob doseženem cilju ob zaključku operacije, ki je v vzpostavitvi evidence stavbnih zemljišč za celotno območje občine (skladno s 324. členom ZUreP-3) oziroma zagotovitvi podatkov evidence stavbnih zemljišč, tj. podatkov o pozidanih zemljiščih in nepozidanih stavbnih zemljiščih z razvojnimi stopnjami in podatki posredovani in objavljeni v evidenci stavbnih zemljišč na državni ravni, najkasneje do 30. 9. 2026,
* ob pogoju, da so upravičeni stroški, za dosego cilja iz predhodne alineje, nastali najkasneje do 30. 9. 2026;
* ob pogoju, da je upravičenec ves čas trajanja predmetne pogodbe zagotavljal namenskost porabe sredstev Sklada za podnebne spremembe, v skladu s 183. členom Zakona o varstvu okolja (ZVO-2, Uradni list RS, št. 44/22, 18/23 – ZDU-1O, 78/23-ZUNPEOVE in 23/24);
* ob pogoju, da so bili s strani upravičenca ves čas trajanja predmetne pogodbe upoštevani relevantni predpisi RS, navedeni v javnem pozivu, vključno z Metodologijo za vzpostavitev in vzdrževanje evidence stavbnih zemljišč na lokalni ravni, in Tehničnimi pravili za posredovanje podatkov v evidenco stavbnih zemljišč (verzija 1.5), ki sta bili prilogi javnega poziva;
* da je s strani upravičenca zagotovljena kakovostna priprava podatkov evidence stavbnih zemljišč (podatki o pozidanih zemljiščih in nepozidanih stavbnih zemljiščih z razvojnimi stopnjami), ki so pripravljeni v skladu z vsemi predpisi, metodologijo in tehničnimi pravili, in da je kakovostni pregled podatkov evidence stavbnih zemljišč (podatki o pozidanih zemljiščih in nepozidanih stavbnih zemljiščih z razvojnimi stopnjami) izveden pred njegovo objavo v prostorskem informacijskem sistemu (kakovostni pregled izvede sofinancer po tej pogodbi).

**IV. VREDNOST SOFINANCIRANJA**

5. člen

Predmet pogodbe iz 3. člena se financira iz Sklada za podnebne spremembe.

Vrednost celotne operacije je ocenjena na 4.371.275,97 EUR z DDV.

Upravičencu se po tej pogodbi dodeli sofinanciranje projekta do višine \_\_\_\_\_\_\_\_\_\_ EUR

(z besedo: ­­­­­­­\_\_\_\_\_\_\_\_\_\_\_\_ \_/100 evrov) iz Sklada za podnebne spremembe.

Dodeljena sredstva upravičencu so določena na podlagi kriterijev, ki so določeni v javnem pozivu, v prilogi 3: Kriteriji in višine sredstev za občine.

Dodeljena sredstva se upravičencu izplačajo na transakcijski račun št.\_\_\_\_\_\_\_\_\_\_\_, skladno z veljavnim ZIPRS in po izpolnitvi pogodbenih obveznosti s strani upravičenca.

6. člen

Sredstva za izvedbo pogodbe so načrtovana v Programu porabe sredstev Sklada za podnebne spremembe v obdobju 2023-2026 in zagotovljena v proračunu Republike Slovenije za leto 2025 ter skladno s prilivi na proračunski postavki 231758 – Sklad za podnebne spremembe na projektu NRP 2550-22-0013 Zeleni slovenski lokacijski okvir. Za leto 2026 se bodo sredstva ustrezno načrtovala ob pripravi proračunov.

**V. NAMENSKOST SREDSTEV IN UPRAVIČENI STROŠKI**

7. člen

Sredstva, ki jih prejme upravičenec po tej pogodbi, so strogo namenska, namenjena izključno za izvedbo predmeta te pogodbe.

Za nenamensko porabo sredstev se šteje, če:

* sredstva niso bila porabljena za namen, za katerega so bila dodeljena;
* upravičenec navaja lažne ali netočne podatke, podatke ponareja ali jih namenoma izpusti;
* so ugotovljene nepravilnosti in/ali odstopanja od pogodbe s finančnimi posledicami.

Upravičenec je dolžan sofinancerju, z namenom nadzora nad namensko porabo sredstev, ves čas omogočati dostop in vpogled v finančne rezultate projekta ter dokumentacijo vezano na projekt, vključno s kontrolo na kraju samem.

V primeru, da sofinancer v času izvajanja pogodbe ugotovi, da se dodeljena sredstva uporabljajo nenamensko ali so dodeljena sredstva odtujena ali so bila upravičencu dodeljena neupravičeno, prekine izplačevanje sredstev, odstopi od pogodbe, upravičenec pa mora v primeru odstopa vrniti že prejeta sredstva po tej pogodbi v roku trideset (30) dni od pisnega poziva sofinancerja, povečana za zakonske zamudne obresti od dneva nakazila na TRR upravičenca do dneva nakazila v dobro Proračuna RS.

8. člen

Predmet sofinanciranja je opredeljen v prvem odstavku 3. člena te pogodbe.

Upravičeni stroški po tej pogodbi so:

* + - stroški po pogodbi za potrebe vzpostavitve evidenca stavbnih zemljišč za celotno območje občine oziroma za zagotovitev podatkov evidence stavbnih zemljišč, tj. podatkov o pozidanih zemljiščih in nepozidanih stavbnih zemljiščih z razvojnimi stopnjami in niso stroški lastnega dela,
		- stroški informiranja in obveščanja javnosti (do največ 3.000,00 EUR),
		- stroški priprave dokumentov za izvedbo javne razgrnitve podatkov evidence stavbnih zemljišč, tj. podatkov o pozidanih zemljiščih in nepozidanih stavbnih zemljiščih z razvojnimi stopnjami (tiskanje dokumentov za razgrnitev idr.),
		- stroški najema prostorov za izvedbo javne razgrnitve podatkov evidence stavbnih zemljišč, tj. podatkov o pozidanih zemljiščih in nepozidanih stavbnih zemljiščih z razvojnimi stopnjami, če prostori niso v lasti občine,
		- stroški priprave končnega predloga podatkov evidence stavbnih zemljišč (324. člen ZUreP-3),
		- stroški posredovanja in objave podatkov evidence stavbnih zemljišč (podatki o pozidanih zemljiščih in nepozidanih stavbnih zemljiščih z razvojnimi stopnjami) v evidenci stavbnih zemljišč na državni ravni in
		- davek na dodano vrednost (DDV).

Neupravičeni stroški so:

* stroški reprezentance, nastali pri pripravi podatkov evidence stavbnih zemljišč,
* stroški samopromocije izdelovalca-izvajalca,
* stroški izdelave - nakupa aplikativnih komponent za potrebe priprave podatkov evidence stavbnih zemljišč (podatki o pozidanih zemljiščih in nepozidanih stavbnih zemljiščih z razvojnimi stopnjami), in
* stroški izdelave - nakupa informacijskega sistema za vodenje podatkov evidence stavbnih zemljišč na lokalni ravni.

Upravičeni stroški so tisti, ki so nastali najkasneje do 30. 9. 2026, kar se izkazuje z datumom računov ali drugimi ustreznimi dokazili, iz katerih je moč razbrati obdobje upravičenosti. Vsi stroški, ki so nastali po 30. 9. 2026, niso upravičeni do sofinanciranja.

Pogodbeni stranki se dogovorita, da se upravičeni stroški izvedbe projekta sofinancirajo le pod pogojem, da niso nastali s kršitvijo predpisov s področja oddaje javnih naročil ali drugih predpisov ali s kršitvijo te pogodbe.

9. člen

Ob zaključku projekta oz. ob oddaji vloge za izplačilo je upravičenec dolžan podati izjavo sofinancerju, da je s projektom zaključil, in da so finančne obveznosti iz pogodbe z zunanjim izvajalcem storitve zaključene ter da je s končanim projektom dosegel cilje in pogoje iz 4. člena te pogodbe.

Upravičenec mora ob zaključku projekta izdelati končno poročilo, ki mora vsebovati tudi poglavje, kjer je opredeljena vsebinska in finančna realizacija na projektu glede na načrtovani finančni in vsebinski okvir projekta v povezavi z doseganjem ciljev, določenih v predmetni pogodbi in v javnem pozivu.

**VI. NAČIN IZPLAČILA SREDSTEV**

10. člen

Upravičenec mora za izplačilo sredstev po tej pogodbi sofinancerju predložiti vlogo za izplačilo, ob podaji izjave in končnega poročila iz 9. člena te pogodbe.

Skrajni rok za prejem vloge za izplačilo je 16. 10. 2026. Vloge za izplačilo, ki bodo prispele po navedenem roku, bodo s strani sofinancerja zavrnjene.

Upravičenec mora k vlogi za izplačilo posredovati tudi dokumentacijo, ki izkazuje upravičenost stroškov:

* fotokopijo naročilnice oz. pogodbe z zunanjim izvajalcem za potrebe vzpostavitve evidence stavbnih zemljišč za celotno območje občine oziroma za zagotovitev podatkov evidence stavbnih zemljišč, tj. podatkov o pozidanih zemljiščih in nepozidanih stavbnih zemljiščih z razvojnimi stopnjami;
* fotokopijo prejetih računov ter dokazila o plačanih obveznostih nastalih po predmetni naročilnici oz. pogodbi;
* fotokopijo naročilnice oz. pogodbe in prejete račune ter dokazila o plačanih obveznostih po pogodbi oz. naročilnici za druge upravičene stroške;
* podatke o izvajalcih in morebitnih podizvajalcih za vse storitve, za katere so nastali upravičeni stroški*;*
* dokazila o posredovanju podatkov evidence stavbnih zemljišč v evidenco stavbnih zemljišč na državni ravni;
* potrdilo o izvedenem kakovostnem pregledu podatkov evidence stavbnih zemljišč, ki ga izda sofinancer;
* izjavo upravičenca, skladno z 9. členom te pogodbe o sofinaciranju, da je projekt zaključen, da so finančne obveznosti iz pogodbe z zunanjim izvajalcem storitve zaključene ter da so s projektom doseženi cilji javnega poziva;
* končno poročilo.

V skladu z zakonodajo o opravljanju plačilnih storitev za proračunske uporabnike je upravičenec dolžan sofinancerju izdati vlogo za izplačilo, skupaj z navedenimi obveznimi prilogami, izključno v elektronski obliki (e-račun) preko aplikacije UJPnet. Upravičenec se mora pri izstavitvi vloge za izplačilo sklicevati na številko sklenjene pogodbe o sofinanciranju.

11. člen

Izplačilo sredstev po tej pogodbi se izvede na naslednji način:

* v višini do 100 % dodeljenega zneska sofinanciranja iz priloge 3: Kriteriji in višine sredstev za občine. Pogoj za izplačilo je: Zagotovljeni podatki evidence stavbnih zemljišč, tj. podatki o pozidanih zemljiščih in nepozidanih stavbnih zemljiščih z razvojnimi stopnjami za celotno območje občine, vzpostavljena evidenca stavbnih zemljišč (skladno s 324. členom ZUreP-3) in podatki posredovani in objavljeni v evidenci stavbnih zemljišč na državni ravni do 30. 9. 2026. V primeru, da sredstva sofinanciranja iz priloge 3: Kriteriji in višine sredstev za občine niso zadostna, upravičenec dodatna sredstva zagotovi iz lastnih sredstev oziroma iz drugih virov.

Sofinancer si pridržuje pravico do:

* preveritve vseh izdatkov, ki so podlaga vloge za izplačilo, glede upravičenosti nastalega izdatka;
* zavrnitve vloge za izplačilo ali do zamika izplačila v primeru ugotovljenih napak oz. nepravilnosti v vlogi za izplačilo oz. obveznih prilogah k vlogi za izplačilo;
* dodatnih pojasnil in dokazil od upravičenca, ki dokazujejo upravičenost nastanka izdatka za izvedbo projekta, če ob pregledu vloge za izplačilo ne ugotovi neposredne povezave med nastankom priglašenega izdatka in izvedbo projekta.

Če upravičenec v roku iz 10. člena te pogodbe oz. v roku za dopolnitev, ki ga določi sofinancer, ne predloži vseh zahtevanih dokazil o upravičenosti stroškov, sofinancer zavrne vlogo za izplačilo, kar se šteje za bistveno kršitev pogodbe.

**VII. OBVEZNOSTI UPRAVIČENCA**

12. člen

Upravičenec se zavezuje, da:

* bo dosledno spoštoval vsa določila v skladu s to pogodbo in javnim pozivom;
* bo zagotovil razliko nastalih stroškov izvedenega projekta iz lastnih denarnih sredstev za vse stroške projekta, ki bi nastali izven obdobja upravičenosti stroškov po 8. členu te pogodbe;
* bo dokumentacijo o izvajanju projekta po tej pogodbi in v skladu z javnim pozivom hranil v skladu s 34. členom Uredbe (UE) 2021/241 in Pravilnikom o določanju rokov hrambe dokumentarnega gradiva v javni upravi (Uradni list RS, 49/19);
* bo dokumentarno gradivo, ki bi nosilo stopnjo tajnosti, uporabljal na način določen s predpisi, ki urejajo varovanje tajnih podatkov;
* bo v dokumentaciji in izdelkih, ki so potrebni za izvedbo predmeta te pogodbe, uporabljal logotip projekta Zeleni slovenski lokacijski okvir - SLO4D (V primeru, da je upravičenec določene aktivnosti povezane z vzpostavitvijo evidence stavbnih zemljišč oziroma z zagotovitvijo podatkov evidence stavbnih zemljišč (podatki o pozidanih zemljiščih in nepozidanih stavbnih zemljiščih z razvojnimi stopnjami) že izvedel, ni potrebno, da so že nastali dokumenti in izdelki opremljeni z relevantnimi logotipi. Velja pa, da morajo biti vsi s pogodbo o sofinanciranju opredeljeni dokumenti in izdelki, po sklenitvi pogodbe o sofinanciranju, opremljeni z relevantnim logotipom.);
* bo v primeru, da se ugotovi, da je prišlo do dvojnega financiranja projekta iz te pogodbe, ali da je višina sofinanciranja presegla maksimalno dovoljeno stopnjo, v roku trideset (30) dni po prejemu pisnega poziva sofinancerja, vrnil preveč izplačana sredstva sofinancerju;
* bo sofinancerju omogočil nadzor nad porabo denarnih sredstev tako, da bo le-ta imel vsak čas možnost vpogleda v poslovne knjige in drugo dokumentacijo v zvezi z namensko porabo sredstev ter obsegom in kvaliteto opravljenih del;
* bo na zahtevo sofinancerja dopolnil gradiva v skladu z njegovimi usmeritvami in v roku, ki mu ga bo postavil;
* pred izplačilom vloge za izplačilo omogočil sofinancerju, da pri upravičencu opravi pregled na kraju samem po predhodni najavi;
* bo omogočil sofinancerju, da opravi pregled na kraju samem kadarkoli v dogovoru z upravičencem, če smatra da je to potrebno;
* bo v roku osem (8) dni od nastanka spremembe obvestil sofinancerja o vseh statusnih spremembah in spremembah pooblaščenih oseb;
* bo sofinancerju dostavljal zahtevana pojasnila v zvezi s projektom;
* bo upošteval morebitna dodatna navodila oziroma spremembe navodil sofinancerja in zahtev glede informiranosti, priprave vlog za izplačila in poročil glede na veljavna pravila in predpise;
* bo sofinancerja sprotno pisno obveščal o dogodkih, zaradi katerih je podaljšano ali onemogočeno izpolnjevanje obveznosti po tej pogodbi;
* bo zagotovil za projekt ustrezno ločen knjigovodski sistem oziroma ustrezno knjigovodsko evidenco;
* bo na zahtevo sofinancerja predložil dokumentacijo in dokazila, za potrebe kontrolnih in revizijskih postopkov, vsaj pet (5) let od prejema zadnjega plačila s strani sofinancerja;
* bo upošteval zakonodajo s področja integritete in preprečevanja korupcije;
* ne bo odstopil terjatve do sofinancerja tretjim osebam.

13. člen

V sklopu projekta je upravičenec pri izvajanju aktivnosti v zvezi z izborom zunanjih izvajalcev v celoti dolžan upoštevati določila veljavne javno – naročniške zakonodaje, za kar je upravičenec dolžan na poziv sofinancerja kadarkoli poslati vso dokumentacijo v zvezi z javnim naročilom in izborom zunanjega izvajalca storitev v pregled in kontrolo.

**VIII. OBVEZNOSTI SOFINANCERJA**

14. člen

Sofinancer se zavezuje, da bo:

* skrbel za pravilno, zakonito, gospodarno in učinkovito izvajanje te pogodbe;
* spremljal in nadziral izvedbo projekta ter namensko porabo sredstev;
* izvajal vsebinsko, tehnično in finančno preverjanje upravičenih stroškov in pripadajoče dokumentacije:
* pravočasno seznanjal upravičenca z vsemi spremembami oziroma dopolnitvami v zvezi z javnim pozivom oz. to pogodbo, ki bi lahko vplivale na izvajanje te pogodbe.

Po preveritvi izpolnjevanja pogojev, določenih v javnem pozivu oz. v tej pogodbi, je sofinancer dolžan upravičencu izplačati sredstva do 100 % dodeljenega zneska sofinanciranja iz priloge 3 javnega poziva: Kriteriji in višine sredstev za občine in v skladu s 5. členom te pogodbe.

Sofinancer ima pravico kadarkoli zmanjšati višino sredstev, do katerih je upravičenec upravičen po tej pogodbi, v kolikor je upravičenec pridobil ta sredstva na podlagi nepravih podatkov v vlogi.

**IX. KRŠITEV POGODBE IN ODSTOP OD POGODBE**

15. člen

Upravičenec se zavezuje, da bo izvedba projekta, ki je predmet sofinanciranja po tej pogodbi, pravilna, zakonita, gospodarna in učinkovita, sicer gre za bistveno kršitev te pogodbe.

Upravičenec je izvedel projekt in obveznosti po tej pogodbi skladno z dokumenti in navodili, navedenimi v 2. členu te pogodbe, in veljavnimi v času trajanja te pogodbe.

V primeru dvoma o vsebini navedenih dokumentov ali predpisov oziroma negotovosti glede pravilne izpolnitve svojih obveznosti po teh je upravičenec dolžan sofinancerju podati pisno zaprosilo za pojasnila v zvezi z obveznostmi. Sofinancer je dolžan v roku petnajst (15) dni pisno odgovoriti na vprašanja upravičenca.

Če pride do blokade upravičenčevega TRR, je upravičenec dolžan o blokadi takoj obvestiti sofinancerja. V času trajanja blokade upravičenec ni upravičen do sredstev po tej pogodbi. V primeru blokade lahko sofinancer odstopi od pogodbe, upravičenec pa mora vrniti prejeta sredstva po tej pogodbi v roku trideset (30) dni od pisnega poziva sofinancerja, povečana za zakonske zamudne obresti od dneva nakazila na TRR upravičenca do dneva nakazila v dobro Proračuna RS.

16. člen

Upravičenec potrjuje in jamči, da:

* so pogodbo ter vse druge listine v zvezi s to pogodbo podpisale osebe, ki so vpisane v poslovni register Slovenije (v nadaljevanju: ePRS) kot zakoniti zastopniki upravičenca za tovrstno zastopanje, oziroma druge osebe, ki jih je za to pooblastila oseba, vpisana v ePRS;
* je sofinancerja seznanil z vsemi dejstvi in podatki za sklenitev te pogodbe;
* so vsi podatki, ki jih je posredoval sofinancerju v zvezi s to pogodbo ažurni, resnični, veljavni, popolni in nespremenjeni tudi v času njene sklenitve.

Kršitve jamstev iz prejšnjega odstavka so bistvene kršitve pogodbe. V primeru takih kršitev sofinancer lahko odstopi od pogodbe, upravičenec pa mora vrniti prejeta sredstva po tej pogodbi v roku trideset (30) dni od pisnega poziva sofinancerja, povečana za zakonske zamudne obresti od dneva nakazila na TRR upravičenca do dneva nakazila v dobro Proračuna RS.

17. člen

V primeru, da sofinancer ugotovi:

* da je upravičenec prejel sredstva za stroške, ki so predmet te pogodbe, tudi iz drugih virov financiranja (dvojno financiranje),
* da je upravičenec pridobil sredstva sofinanciranja z lažnimi ali nepopolnimi navedbami (tudi v vlogi);
* da je upravičenec nenamensko in negospodarno porabil sredstva po tej pogodbi ali porabil sredstva za izvajanje aktivnosti, ki niso upravičene po javnem pozivu, vlogi in pogodbi;
* da je upravičenec ob zaključku projekta brez utemeljenih, objektivnih razlogov ni izpolnil pogodbenih obveznosti ter ni dosegel načrtovanih učinkov in rezultatov;
* da upravičenec kljub predhodnemu opozorilu izvaja aktivnosti, ki so lahko nenamenske z vidika javnega poziva in predložene vloge;
* vsebinsko, časovno, finančno nerealizacijo projekta oziroma ugotovi, da je upravičenec drugače kršil določila te pogodbe ali ni odpravil nepravilnosti v določenem roku;
* da je prišlo do prekinitve izvajanja projekta na strani upravičenca;
* da zaradi drugih razlogov, zaradi katerih sofinancer šteje, da bi bilo vztrajanje pri pogodbi v nasprotju z veljavno zakonodajo;

lahko v celoti ali delno odstopi od pogodbe in zahteva od upravičenca vrnitev vseh izplačanih sredstev s pripadajočimi obrestmi od dneva nakazila do dneva vračila. V primeru zamude pri vračilu sredstev se obračunajo zakonite zamudne obresti od prvega dne zamude obveznosti vračila, do dneva vračila.

Upravičenec bo moral v primeru ugotovitve nepravilnosti iz zgornjega odstavka tega člena vrniti prejeta sredstva v roku 8 dni od vročitve zahtevka za vračilo sredstev.

Sofinancer se pod pogojem pravilnega in pravočasnega izpolnjevanja pogodbenih obveznosti s strani upravičenca obveže upravičencu sofinancirati projekt v višini izkazanih upravičenih stroškov največ do pogodbene vrednosti iz 5. člena te pogodbe, vse v okviru razpoložljivih proračunskih sredstev.

18. člen

Če upravičenec naknadno (po sklenitvi te pogodbe) ugotovi, da obveznosti po tej pogodbi ne bo mogel izpolniti, je dolžan o razlogih za nezmožnosti izpolnitve pogodbe z ustrezno obrazložitvijo pisno obvestiti sofinancerja najpozneje v roku petnajst (15) dni od njihovega nastanka.

Na podlagi upravičenčeve obrazložitve iz prejšnjega odstavka sofinancer odloči, ali spremembo pogodbe odobri ali od nje odstopi.

Sofinancer odstopi od pogodbe:

* če upravičenec ne ravna skladno s prvim odstavkom tega člena;
* če pisno obvestilo upravičenca iz prvega odstavka tega člena prejme po poteku pogodbeno določenega roka.

 19. člen

Če pride pri izvajanju operacije do sprememb, ki bistveno vplivajo na realizacijo izvedbe projekta, ki je predmet te pogodbe, je upravičenec dolžan v roku petnajst (15) dni od nastalih sprememb o njih obvestiti skrbnika pogodbe s strani sofinancerja, sicer se šteje, da se sredstva uporabljajo nenamensko.

Upravičenec je dolžan vsako finančno, vsebinsko oziroma časovno spremembo projekta pisno obrazložiti in utemeljiti, sicer izgubi pravico do nadaljnjega koriščenja sredstev. V tem primeru lahko sofinancer odstopi od pogodbe in zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku trideset (30) dni od pisnega poziva sofinancerja, povečana za zakonske zamudne obresti od dneva nakazila na TRR upravičenca do dneva nakazila v dobro Proračuna RS. Pogodbeni stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi sofinancer po prostem preudarku.

Upravičenec lahko predčasno odstopi od pogodbe le, če v odstopni izjavi navede utemeljene razloge in njihovo utemeljenost potrdi sofinancer. Upravičenec v tem primeru izgubi pravico do sofinanciranja, razen v delu upravičenih stroškov, vezanih na že izpeljane aktivnosti projekta. Upravičenec je v tem primeru dolžan podati končno poročilo o projektu ter izpolniti cilje in pogoje, sicer je celoten projekt neupravičen do sofinanciranja. V tem primeru lahko sofinancer zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku trideset (30) dni od pisnega poziva sofinancerja, povečana za zakonske zamudne obresti od dneva nakazila na TRR upravičenca do dneva nakazila v dobro Proračuna RS. Če delna realizacija projekta za sofinancerja ni smiselna (nedoseganje kazalnikov), sofinancer odstopi od pogodbe, upravičenec pa mora vrniti vsa prejeta sredstva po tej pogodbi v roku trideset (30) dni od pisnega poziva sofinancerja, povečana za zakonske zamudne obresti od dneva nakazila na TRR upravičenca do dneva nakazila v dobro Proračuna RS.

V primeru predčasnega odstopa upravičenca od pogodbe brez utemeljenih razlogov mora upravičenec vrniti vsa prejeta sredstva po tej pogodbi v roku trideset (30) dni od pisnega poziva sofinancerja, povečana za zakonske zamudne obresti od dneva nakazila na TRR upravičenca do dneva nakazila v dobro Proračuna RS.

20. člen

Če se po zaključku projekta izkaže, da je celotna vrednost skupnih upravičenih stroškov nižja od navedene v tej pogodbi, se znesek sofinanciranja v skladu z določili te pogodbe zniža, upravičenec pa mora presežek sredstev vrniti v roku trideset (30) dni od pisnega poziva sofinancerja, povečan za zakonske zamudne obresti od dneva nakazila na TRR upravičenca do dneva nakazila v dobro Proračuna RS.

21. člen

Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve sofinancerja glede upravičenosti izplačil ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev sofinancerja ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti s strani upravičenca.

22. člen

Pogodbeni stranki se dogovorita, da za nepravilnost pri izvajanju operacije in posledično te pogodbe šteje tudi vsaka kršitev nacionalnega prava, ki je posledica delovanja, dopustitve ali opustitve s strani upravičenca, ki škoduje ali bi škodovalo proračunu RS (npr. neupravičene postavke izdatkov).

Ugotovljene nepravilnosti, ki izhajajo iz poročil kontrolnih in nadzornih organov (kot so npr. Urad RS za nadzor proračuna, Računsko sodišče RS), predstavljajo bistveno kršitev pogodbe in podlago za delno ali celotno vračilo sredstev.

23. člen

V primeru odkritja nepravilnosti pri izvajanju operacije oziroma te pogodbe sofinancer:

* začasno ustavi izplačila sredstev in/ali
* zahteva vračilo neupravičeno izplačanih sredstev, upravičenec pa mora vrniti prejeta sredstva po tej pogodbi v roku trideset (30) dni od pisnega poziva sofinancerja, povečana za zakonske zamudne obresti od dneva nakazila na TRR upravičenca do dneva nakazila v dobro Proračuna RS.

Pogodbeni stranki se dogovorita, da so nepravilnosti pri izvajanju operacije oziroma te pogodbe in njihovo preverjanje podrobneje urejeni v predpisih in dokumentih, navedenih v 2. členu te pogodbe.

24. člen

Upravičenec se zavezuje, da:

* bo v primeru, da katere od obveznosti po tej pogodbi ne bo izpolnil, sofinancerju na podlagi njegovega pisnega zahtevka za vračilo, v roku trideset (30) dni od prejema pisne zahteve, vrnil vsa denarna sredstva v enkratnem znesku, z zakonitimi zamudnimi obrestmi in sicer od dneva nakazila do dneva vračila denarnih sredstev;
* bo sofinancerju povrnil vsa sredstva v vseh primerih, ko bo sofinancer zaradi nepravilnosti pri izvajanju operacije na strani upravičenca, moral na zahtevo tretjega to je Evropske komisije ali revizijskih ali drugih nadzornih organov povrniti sredstva Evropski komisiji in njenim organom, v celotni višini poravnanih sredstev,
* bo v primeru, da vračilo ni izvedeno v določenem roku, plačal zakonite zamudne obresti.

V primeru, da upravičenec ne vrne neupravičeno prejetih sredstev v zahtevanem roku, sofinancer uporabi vsa pravna sredstva za izterjavo dolgovanega zneska v skladu z veljavno nacionalno zakonodajo.

Ne glede na določila prvega odstavka tega člena lahko sofinancer odstopi od pogodbe, če upravičenec ne izvrši pogodbenih obveznosti.

Vsi krivdno nastali stroški po tej pogodbi gredo v breme upravičenca.

25. člen

Če med izvajanjem operacije nastopijo okoliščine, ki bi vplivale na sklenitev pogodbe na način, da se ta ne bi sklenila, če bi te okoliščine obstajale ob njenem sklepanju, lahko sofinancer odstopi od pogodbe, upravičenec pa mora vrniti prejeta sredstva po tej pogodbi v roku tridesetih (30) dni od pisnega poziva sofinancerja, povečana za zakonske zamudne obresti od dneva nakazila na TRR upravičenca do dneva nakazila v dobro Proračuna RS.

26. člen

Če je bilo s pravnomočno sodno odločbo ugotovljeno kaznivo dejanje na strani upravičenca povezano z izvajanjem projekta, pogodba avtomatično preneha veljati z dnem pravnomočnosti sodne odločbe.

V primeru vložitve pravnomočnega obtožnega akta tožilstva se izplačevanje oziroma potrjevanje izplačil začasno zadrži, dokler se sum ne potrdi ali ovrže.

Upravičenec je dolžan v roku trideset (30) dni od pravnomočnosti sodne odločbe, s katero je bilo ugotovljeno kaznivo dejanje na strani upravičenca povezano z izvajanjem projekta, v Proračun RS v enkratnem znesku povrniti vsa dotlej prejeta sredstva skupaj z zakonskimi zamudnimi obrestmi od dneva prejema sredstev do dneva vračila.

27. člen

Po tej pogodbi se sofinancirajo le upravičeni stroški izvedbe projekta pod pogoji in zavezami, navedenimi v tej pogodbi, katerih neizpolnjevanje ali nedoseganje predstavlja bistveno kršitev te pogodbe.

Pogodbeni stranki se dogovorita, da se za bistveno kršitev pogodbe s strani upravičenca štejejo tudi:

* neizpolnitev pogodbenih obveznosti v pogodbeno določenem roku in
* nepredložitev s to pogodbo zahtevanih dokazil v pogodbeno določenem roku.

V primeru bistvene kršitve te pogodbe s strani upravičenca sofinancer določi primeren rok za odpravo kršitve. V primeru neodprave kršitve v določenem roku lahko sofinancer odstopi od pogodbe in zahteva vračilo vseh izplačanih sredstev, upravičenec pa mora vrniti vsa že prejeta sredstva po tej pogodbi v roku trideset (30) dni od pisnega poziva sofinancerja, povečana za zakonske zamudne obresti od dneva nakazila na TRR upravičenca do dneva nakazila v dobro Proračuna RS.

**X. SKRBNIKI POGODBE**

28. člen

Za spremljanje, nadzor in izvajanje te pogodbe sta pooblaščena:

* na strani sofinancerja skrbnik pogodbe [ime, priimek, ter elektronski naslov skrbnika pogodbe],
* na strani upravičenca skrbnik pogodbe [ime, priimek, ter elektronski naslov skrbnika pogodbe].

Odgovorna predstavnika pogodbenih strank sta pooblaščena, da ju zastopata v vseh vprašanjih po tej pogodbi.

Če se v času trajanja pogodbenega razmerja spremeni skrbnik pogodbe, pogodbena stranka o tem z dopisom (po elektronski pošti) obvesti drugo pogodbeno stranko. Sprememba skrbnika pogodbe začne veljati z dnem prejema dopisa druge pogodbene stranke.

**XI. KONČNE DOLOČBE**

29. člen

Pogodba je nična v primeru, da je kdo v imenu ali na račun upravičenca predstavniku ali posredniku sofinancerja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je sofinancerju povzročena škoda ali je omogočena pridobitev nedovoljene koristi predstavniku ali posredniku sofinancerja, upravičencu ali njegovemu predstavniku, zastopniku oziroma posredniku.

Sofinancer bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

30. člen

Spremembe te pogodbe so mogoče le s sklenitvijo pisnega dodatka k pogodbi, ki ga skleneta pogodbeni stranki med veljavnostjo te pogodbe.

Sklenitev dodatka k pogodbi ni potrebna v primeru, da se spremeni skrbnik pogodbe, temveč zadošča le pisno sporočilo pogodbene stranke (po elektronski pošti).

Če upravičenec v roku deset (10) dni od prejema poziva sofinancerja ne sklene dodatka k pogodbi, ki ureja spremembe pogodbenih določil glede obveznosti upravičenca ali spremembe višine sofinanciranja, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, upravičenec pa mora vrniti vsa prejeta sredstva ali njihov sorazmeren del po tej pogodbi v roku trideset (30) dni od pisnega poziva sofinancerja, povečana za zakonske zamudne obresti od dneva nakazila na TRR upravičenca do dneva nakazila v dobro Proračuna RS.

31. člen

Pogodba začne veljati z dnem, ko jo elektronsko s kvalificiranim digitalnim podpisom podpišeta obe pogodbeni stranki, in velja do izteka vseh rokov, v katerih je možen nadzor nad pogodbo in izrekanje finančnih sankcij, ki so določene v tej pogodbi.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta stranki v skladu z načeli vestnosti in poštenja z dodatkom k tej pogodbi dogovorili za novo določbo, ki bo po smislu čim bližje neveljavni določbi.

V primeru neizpolnitve obveznosti v roku, ki je s to pogodbo določen kot bistvena sestavina te pogodbe, se ta pogodba šteje za razvezano, upravičenec pa mora vrniti morebiti že prejeta sredstva po tej pogodbi v roku trideset (30) dni od pisnega poziva sofinancerja, povečana za zakonske zamudne obresti od dneva nakazila na TRR upravičenca do dneva nakazila v dobro Proračuna RS. V vsakem primeru pa lahko sofinancer to pogodbo ohrani v veljavi, če v tridesetih (30) dneh po preteku pogodbenega roka pisno izjavi upravičencu, da pogodbo ohranja v veljavi in da zahteva njeno izpolnitev.

33. člen

Pogodbeni stranki soglašata, da bosta vsa nerešena vprašanja in morebitne spore reševali sporazumno. V primeru, da sporazumna rešitev spora ni možna, je za reševanje sporov pristojno stvarno pristojno sodišče v Ljubljani.

34. člen

Za primere, ki jih ta pogodba ne ureja, se smiselno uporabljajo določila Obligacijskega zakonika (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631).

Št. zadeve: \_\_\_\_\_\_\_\_

Zbirka računi št.: \_\_\_\_\_\_\_\_\_\_\_

Priloge:

* Vloga upravičenca, prejeta dne \_\_\_\_\_\_\_\_
* Izpolnjen obrazec ocenjene pogodbene dinamike

|  |  |  |
| --- | --- | --- |
| UPRAVIČENEC[naziv upravičenca/občine] |  | SOFINANCERMinistrstvo za naravne vire in prostor |
| [ime, priimek zastopnika],[funkcija] |  | Jože NOVAK, Minister za naravne vire in prostor  |
|  |  |  |